Предложение за коледна реформа

|  |  |  |
| --- | --- | --- |
| **ПЛАН СТРАТЕГИЯ** | | |
| Уважаеми г-н Мраз,  Като ваш, новоизбран сред стотици асистент, и пръв помощник, бих искала да изразя благодарността си към доверието, което ми оказвате и да Ви споделя, колко насериозно приемам каузата, за която съм избрана. Ще направя всичко възможно да възвърнем бизнеса Ви на крака и да запазим имиджа Ви на „добрия старец“, даже и ще го подобрим.  Тъй като сегашната Ви ситуация е далеч от цветуща, бях принудена да взема изключително крайни, но обещаващи мерки. За да подобрим Вашия бизнес, той се нуждае от цялостни промени, куп пари и надеждни ментори. Спрях се на двама бизнес магнати, които ще ни помогнат да разрешим проблемите Ви и да изградим нова визия за бъдещето. Ще включим така да се каже „тежката артилерия“.  Илон Мъск и Джеф Безос са изключително заети и за сметка на това успели бизнесмени, но въпреки всичко се съгласиха да ни помогнат. Разбира се няма да е безвъзмездно. Все още водим преговори, но работите са ясни – г-н Мъск ще ни сътрудничи, стига да му споделите търговската си тайна с каква технология успявате да прекосите планетата Земя за една нощ само с една шейна и няколко елена. Г-н Безос от своя страна е готов да помогне, стига да му предоставите личните данни (като адреси и др.) на всички хора, в чиито домове сте се промъквали.  В замяна „Амазон“ ще спонсорира и достави всички Ваши коледни заявки, а Илон обещава да Ви направи нова свръхтехнологична шейна и да Ви помогне да разширите пределите на бизнеса Ви чак до Марс. Там, ще отворим работни места за марсианците чрез Вашата фирма, което ще позволи на г-н Мъск да завладее планетата по-лесно. Така ще заменим и Вашите некоректни служители.  Всичко е почти готово, трябва само да намерим свръхсекретно място, където да се проведе срещата с двамата магнати. За тази цел, ще се допитам до организацията „KILL THE WORLD“, за която съм сигурна, че разбира от тайни места, които никой друг не би могъл да открие. След провеждането на срещата, ще използвам услугите на „SOCIAL JUSTICE WARRIORS“ за разгласяването на колаборацията Ви сред всички социални мрежи на планетата, което ще вдигне акциите Ви.  Последният план, който ще предприема, е организирането на кастинг(Christmas’ Next Snow White) за избор на нова Снежанка, която по-добре ще подхожда на морално извисения Ви имидж. С помощта на „HR AND MORE“ ще успеем да намерим своя кандидат сред разнообразния подбор от служители, които те предлагат.  С най-топли пожелания,  Хо-Хо-Хо,  Невена Мандева | | |
| **РЕЛЕВАНТНИ КОМПАНИИ (компании които ще помогнат – до 3 макс)** | | |
| 1. SOCIAL JUSTICE WARRIORS | | |
| 2. HR AND MORE | | |
| 3. KILL THE WORLD | | |
| **ХРОНОЛОГИЯ НА СЪБИТИЯТА** | |  |
| N | Компания | Дата и час на кореспонденция |
| 1 |  |  |
| 2 |  |  |
| 3 |  |  |
| 4 |  |  |
| 5 |  |  |
| 6 |  |  |